***Suvestinė redakcija nuo 2008-07-01 iki 2011-06-30***

*Įsakymas paskelbtas: Žin. 2003, Nr. ; Žin. 2011, Nr. , i. k. 1032250ISAK000V-117*

**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL LYTIŠKAI PLINTANČIŲ INFEKCIJŲ, ŽIV NEŠIOJIMO IR ŽIV LIGOS EPIDEMIOLOGINĖS PRIEŽIŪROS TVARKOS APRAŠO ASMENS IR VISUOMENĖS SVEIKATOS PRIEŽIŪROS ĮSTAIGOSE**

2003 m. vasario 25 d. Nr. V-117

Vilnius

*Pakeistas teisės akto pavadinimas:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

Vykdydamas Lietuvos Respublikos Vyriausybės 2001 m. liepos 29 d. nutarimą Nr. 941 „Dėl Lietuvos nacionalinės visuomenės sveikatos priežiūros strategijos patvirtinimo“ (Žin., 2001, Nr. [66-2418](https://www.e-tar.lt/portal/lt/legalAct/TAR.054988CDABD7)):

1. Tvirtinu pridedamus:

1.1. Lytiškai plintančių infekcijų, ŽIV nešiojimo ir ŽIV ligos epidemiologinės priežiūros asmens ir visuomenės sveikatos priežiūros įstaigose tvarkos aprašą.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

1.2. Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolo formą Nr. 151-9/a;

1.3. Statistinės ataskaitos formą Nr. 65 „Duomenys apie per mėnesį nustatytus lytiškai plintančių infekcijų sukėlėjus bei ŽIV“.

1.4. Statistinės ataskaitos formą Nr. 151-7/a „Siuntimas laboratoriniam ŽIV tyrimui ir tyrimo rezultatas

*Papildyta punktu:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

1.5. Statistinės ataskaitos formą Nr. 151-8/a „Ėminių dėl ŽIV registracijos lapas

*Papildyta punktu:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

1.6. Statistinės ataskaitos formą Nr. 67 – sveikata (mėnesinė, metinė) „Ataskaita apie ištirtus dėl ŽIV asmenis pagal tiriamąsias grupes

*Papildyta punktu:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

2. Pakeičiu Lietuvos Respublikos sveikatos apsaugos ministro 1999 m. lapkričio 29 d. įsakymą Nr. 515 „Dėl sveikatos priežiūros įstaigų apskaitos ir atskaitomybės tvarkos“:

2.1. įrašau įsakymu patvirtinto Privalomų sveikatos statistikos apskaitos ir kitų tipinių formų, pildomų sveikatos priežiūros įstaigose, sąrašo 12 punkte žodžius: „Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolas, f. Nr. 151-9/a“;

2.2. įrašau įsakymu patvirtinto Privalomų sveikatos statistikos ataskaitos formų, pildomų sveikatos priežiūros įstaigose, sąrašo 4.4 punkte žodžius: „Statistinės ataskaitos formą Nr. 65 – sveikata (mėnesinė, metinė) „Duomenys apie nustatytus lytiškai plintančių infekcijų sukėlėjus bei ŽIV“;

2.3. pripažįstu netekusiu galios įsakymu patvirtinto Privalomų sveikatos statistikos ataskaitos formų, pildomų sveikatos priežiūros įstaigose, sąrašo 2.6 punktą.

3. Pavedu:

3.1. asmens ir visuomenės sveikatos priežiūros įtaigų vadovams organizuoti privalomąjį lytiškai plintančių infekcijų, ŽIV nešiojimo ir ŽIV ligos registravimą ir informacijos teikimą;

3.2. asmens ir visuomenės sveikatos priežiūros įstaigoms registruoti lytiškai plintančių infekcijų, ŽIV nešiojimo bei ŽIV ligos atvejus atskirame Infekcinių susirgimų apskaitos žurnale, f. Nr. 060/a;

3.3. Pavedu ministerijos sekretoriui pagal administruojamą sritį kontroliuoti šio įsakymo vykdymą.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

SVEIKATOS APSAUGOS MINISTRAS KONSTANTINAS ROMUALDAS DOBROVOLSKIS

Patvirtinta

Lietuvos Respublikos

sveikatos apsaugos ministro

2003 m. vasario 25 d. įsakymu Nr. V-117

**LYTIŠKAI PLINTANČIŲ INFEKCIJŲ, ŽIV NEŠIOJIMO IR ŽIV LIGOS EPIDEMIOLOGINĖS PRIEŽIŪROS ASMENS IR VISUOMENĖS SVEIKATOS PRIEŽIŪROS ĮSTAIGOSE TVARKOS APRAŠAS**

*Pakeistas priedo pavadinimas:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

**I. Bendrosios nuostatos**

1. Šios tvarkos aprašas reglamentuoja lytiškai plintančių infekcijų (toliau – LPI), ŽIV nešiojimo ir ŽIV ligos epidemiologinę priežiūrą asmens ir visuomenės sveikatos priežiūros įstaigose.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

2. ŽIV nešiojimo, ŽIV ligos bei lytiškai plintančių infekcijų, apie kurias duomenys teikiami visuomenės sveikatos priežiūros įstaigoms, sąrašas:

2.1. Besimptomis užkrėstumas žmogaus imunodeficito virusu [ŽIV] (Z21);

2.2. Žmogaus imunodeficito viruso [ŽIV] liga (B20-24);

2.3. Laboratoriniai ŽIV radiniai. Negalutiniai ŽIV mėginio radiniai naujagimiams (R75);

2.4. Sifilis (A51-A53), įgimtas sifilis (A50);

2.5. Gonokokinė infekcija (A54);

2.6. Chlamidijų sukeltos ir lytiškai santykiaujant plintančios ligos (A56).

**II. LPI, ŽIV NEŠIOJIMO IR ŽIV LIGOS PRIVALOMOSIOS REGISTRACIJOS IR INFORMACIJOS TEIKIMO TVARKOS APRAŠAS**

*Pakeistas skyriaus pavadinimas:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

3. LPI, ŽIV nešiojimo ir ŽIV ligos atvejų registravimo tvarkos aprašas asmens sveikatos priežiūros įstaigose

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

3.1. Visi medicininiai ir epidemiologinės anamnezės duomenys apie ligonį, sergantį lytiškai plintančia infekcija, ŽIV liga, ar ŽIV nešiotoją įrašomi atitinkamuose dokumentuose: Asmens sveikatos istorijoje (ambulatorinėje kortelėje, įdėtiniame lape), formoje Nr. 025/a; Gydymo stacionare ligos istorijoje, formoje Nr. 003/a; Dienos stacionaro ligonio kortelėje, formoje Nr. 003-2/a; Infekcinių susirgimų registravimo žurnale, formoje Nr. 060/a ir Kontakto kortelėje, formoje Nr. 047-9/a, patvirtintuose Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ (Žin., 1999, Nr. [103-2972](https://www.e-tar.lt/portal/lt/legalAct/TAR.F1D86F455636)); Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokole (forma Nr. 151-9/a), patvirtintame Lietuvos Respublikos sveikatos apsaugos ministro 2003 m. vasario 25 d. įsakymu Nr. V-117 „Dėl Lytiškai plintančių infekcijų, ŽIV nešiojimo ir ŽIV ligos epidemiologinės priežiūros tvarkos asmens ir visuomenės sveikatos priežiūros įstaigose“ (Žin., 2003, Nr. [27-1105](https://www.e-tar.lt/portal/lt/legalAct/TAR.4DE3590B55F8)). Sveikatos priežiūros specialistas, gavęs sutikimą, suteikęs konsultacinę pagalbą ir paskyręs ŽIV tyrimą pacientui, užpildo Siuntimo laboratoriniam ŽIV tyrimui ir tyrimo rezultato formą Nr. 151-7/a. Sveikatos priežiūros specialistas paėmęs ėminius užpildo Ėminių dėl ŽIV registracijos lapą, formą Nr. 151-8/a ir siunčia į tiriančiąją laboratoriją.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

3.2. Gydytojas, diagnozavęs LPI, įrašytą į Lytiškai plintančių infekcijų, apie kurias duomenys teikiami visuomenės sveikatos priežiūros įstaigoms, sąrašą, ŽIV nešiojimą ar ŽIV ligą, suteikia konsultacinę pagalbą asmeniui ir užregistruoja atvejį Infekcinių susirgimų registravimo žurnale, formoje Nr. 060/a, ir užpildęs Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolą, formą Nr. 151-9/a, per 7 dienas išsiunčia jį faksu, paštu ar elektroniniu paštu teritorinei visuomenės sveikatos priežiūros įstaigai pagal ligonio gyvenamąją vietą.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

3.3. Gydytojas, dirbantis krašto apsaugos sistemos, teisingumo ir vidaus reikalų sistemos uždarosiose įstaigose, diagnozavęs LPI, įrašytą į Lytiškai plintančių infekcijų, apie kurias duomenys teikiami teritorinėms visuomenės sveikatos priežiūros įstaigoms, sąrašą, ŽIV nešiojimą ar ŽIV ligą asmeniui, esančiam laisvės atėmimo vietoje ir policijos areštinėje, suteikia asmeniui konsultacinę pagalbą ir užregistruoja atvejį Infekcinių susirgimų registravimo žurnale (forma Nr. 060/a), patvirtintame Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ (Žin., 1999, Nr. [103-2972](https://www.e-tar.lt/portal/lt/legalAct/TAR.F1D86F455636)), (privalomosios pradinės karo tarnybos karių infekciniai susirgimai registruojami Infekcinių susirgimų apskaitos žurnale Nr. KAM 40-060/a) ir, užpildęs Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolą, formą Nr. 151-9/a, per 7 dienas išsiunčia jį faksu, paštu ar elektroniniu paštu teritorinėms visuomenės sveikatos priežiūros įstaigoms pagal ligonio gyvenamąją vietą, o apie privalomosios pradinės karo tarnybos karius – Lietuvos kariuomenės karo medicinos tarnybai.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

3.4. Gydytojas, išaiškinęs LPI ar ŽIV nešiojimo protrūkį (5 ir daugiau atvejų, išplitusių lytiniu būdu iš vieno infekcijos šaltinio) arba kiekvieną atvejį, išplitusį per kraują ar jo produktus, švirkštus ar kitus medicininius instrumentus, apie protrūkio ar tokio atvejo vietą, numanomas ar žinomas priežastis ir mechanizmus bei kitą turimą informaciją, taip pat visą turimą informaciją apie maceruotą dėl sifilio negyvagimį, nedelsiant pateikia teritorinei visuomenės sveikatos priežiūros įstaigai telefonu, faksu ar elektroniniu paštu.

3.5. Gydytojas, siųsdamas ėminį į laboratoriją dėl LPI, užrašo paciento kodą, esantį Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokole, f. Nr. 151–9/a, deda savo spaudą ir užrašo savo darbo telefoną.

3.6. Asmens ir visuomenės sveikatos priežiūros įstaigos, kiti juridiniai, licencijuoti sveikatos priežiūrai ir turintys atestuotas laboratorijas LPI sukėlėjų bei ŽIV nustatymui, kiekvieną mėnesį užpildo statistinę ataskaitos formą Nr. 65 – sveikata (mėnesinė, metinė) „Duomenys apie nustatytus lytiškai plintančių infekcijų sukėlėjus bei ŽIV“, patvirtintą Lietuvos Respublikos sveikatos apsaugos ministro 2003 m. vasario 25 d. įsakymu Nr. V-117 „Dėl Lytiškai plintančių infekcijų, ŽIV nešiojimo ir ŽIV ligos epidemiologinės priežiūros tvarkos asmens ir visuomenės sveikatos priežiūros įstaigose“ (Žin., 2003, Nr. [27-1105](https://www.e-tar.lt/portal/lt/legalAct/TAR.4DE3590B55F8)), ir statistinę ataskaitos formą „Ataskaita apie ištirtus dėl ŽIV asmenis pagal tiriamąsias grupes“, f. Nr. 67 – sveikata (mėnesinė, metinė), ir išsiunčia jas teritorinėms visuomenės sveikatos priežiūros įstaigoms iki kito mėnesio 5 dienos.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

4. LPI, ŽIV nešiojimo ir ŽIV ligos atvejų apskaita teritorinėse visuomenės sveikatos priežiūros įstaigose:

4.1. Visuomenės sveikatos priežiūros įstaigose LPI, ŽIV nešiojimo ir ŽIV ligos atvejai registruojami Infekcinių susirgimų apskaitos žurnale, f. Nr. 060/a, pagal raštu, faksu ar elektroniniu paštu gautus Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolus, f. Nr. 151–9/a.

4.2. Pirmąją ataskaitinio mėnesio dieną Infekcinių susirgimų apskaitos žurnale, f. Nr. 060/a, įrašyti duomenys apie praėjusį mėnesį užregistruotus LPI, ŽIV ligos bei ŽIV nešiotojų atvejus sumuojami ir bendras susirgimų skaičius per mėnesį pagal galutines diagnozes įregistruojamas statistikos ataskaitoje Sveikata (mėnesinė-metinė), f. Nr. 4, bei šios ataskaitos formoje nurodytais terminais pateikiamas Užkrečiamųjų ligų profilaktikos ir kontrolės centro Užkrečiamųjų ligų valstybės registrui.

4.3. Per praėjusį mėnesį užregistruotų Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolų, f. Nr. 151–9/a, elektroninės kopijos pateikiamos Lietuvos AIDS centrui iki kito mėnesio 3 dienos.

4.4. Duomenys apie praėjusį mėnesį laboratorijose nustatytų LPI sukėlėjų bei ŽIV skaičių, užpildžius statistinę ataskaitos formą Nr. 65 – sveikata (mėnesinė, metinė) „Duomenys apie nustatytus lytiškai plintančių infekcijų sukėlėjus bei ŽIV“ ir statistinę ataskaitos formą „Ataskaita apie ištirtus dėl ŽIV asmenis pagal tiriamąsias grupes“, f. Nr. 67 – sveikata (mėnesinė, metinė), raštu, faksu ar elektroniniu paštu pateikiami Lietuvos AIDS centrui kiekvieną mėnesį iki kito mėnesio 10 dienos.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

4.5. Informacija apie išaiškintą LPI ar ŽIV nešiojimo protrūkį (5 ir daugiau atvejų, išplitusių lytiniu būdu iš vieno infekcijos šaltinio) arba kiekvieną atvejį, išplitusį per kraują, jo produktus, švirkštus ar kitus medicinos instrumentus, bei apie maceruotą dėl sifilio negyvagimį pateikiama Lietuvos AIDS centrui ne vėliau kaip per 12 val. žodžiu (telefonu) ir ne vėliau kaip per 72 val. raštu, faksu arba elektroniniu paštu.

5. LPI, ŽIV nešiojimo ir ŽIV ligos atvejų apskaita Lietuvos kariuomenės karo medicinos tarnyboje:

5.1. Pirmąją ataskaitinio mėnesio dieną Infekcinių susirgimų apskaitos žurnale, formoje Nr. KAM 40-060/a, užregistruoti duomenys apie praėjusį mėnesį sirgusius LPI, ŽIV liga bei ŽIV nešiotojus sumuojami ir bendras užregistruotų susirgimų skaičius per mėnesį pagal galutines diagnozes įregistruojamas statistinės ataskaitos formoje Nr. 4 – sveikata (mėnesinė, metinė) „Sergamumas užkrečiamosiomis ligomis“, patvirtintoje Lietuvos Respublikos sveikatos apsaugos ministro 2005 m. vasario 10 d. įsakymų Nr. V-109 „Dėl užkrečiamųjų ligų statistinių ataskaitos ir apskaitos formų patvirtinimo“ (Žin., 2005, Nr. [24-772](https://www.e-tar.lt/portal/lt/legalAct/TAR.97B56F8A4CAA)) bei šios ataskaitos formoje nurodytais terminais pateikiamas Užkrečiamųjų ligų profilaktikos ir kontrolės centro Užkrečiamųjų ligų ir jų sukėlėjų valstybės informacinei sistemai.

5.2. Per praėjusį mėnesį užregistruotų LPI, ŽIV nešiojimo ir ŽIV ligos epidemiologinio tyrimo protokolų, formų Nr. 151-9/a elektroninės kopijos pateikiamos Lietuvos AIDS centrui iki kito mėnesio 3 dienos.

5.3. Duomenys apie praėjusį mėnesį laboratorijose nustatytų LPI sukėlėjų bei ŽIV, užpildžius statistinę ataskaitos formą Nr. 65 – sveikata (mėnesinė, metinė) „Duomenys apie nustatytus lytiškai plintančių infekcijų sukėlėjus bei ŽIV“ ir statistinę ataskaitos formą „Ataskaita apie ištirtus dėl ŽIV asmenis pagal tiriamąsias grupes“, formą Nr. 67 – sveikata (mėnesinė, metinė), raštu, faksu ar elektroniniu paštu pateikiami Lietuvos AIDS centrui kiekvieną mėnesį iki kito mėnesio 10 dienos.

5.4. Informacija apie išaiškintą LPI ar ŽIV nešiojimo protrūkį (5 ir daugiau atvejų, išplitusių lytiniu keliu iš vieno infekcijos šaltinio) arba kiekvieną atvejį, išplitusį per kraują ar jo produktus, per švirkštus ar kitus medicinos instrumentus, bei apie maceruotą dėl sifilio negyvagimį pateikiama Lietuvos AIDS centrui ne vėliau kaip per 12 val. žodžiu (telefonu) ir ne vėliau kaip per 72 val. raštu (faksu arba elektroniniu paštu).

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

6. LPI, ŽIV nešiojimo ir ŽIV ligos atvejų apskaita Lietuvos AIDS centre:

6.1. Diagnozavus LPI, ŽIV nešiojimą ar ŽIV ligą, atvejis registruojamas šiuo įsakymu nustatyta tvarka ir apie jį informuojama teritorinė visuomenės sveikatos priežiūros įstaiga pagal ligonio gyvenamąją vietą, išsiunčiant Lytiškai plintančios infekcijos, ŽIV nešiojimo ir ŽIV ligos epidemiologinio tyrimo protokolą, f. Nr. 151–9/a, bei pirminės asmens sveikatos priežiūros įstaigos, kurią asmuo yra pasirinkęs, dermatovenerologijos kabinetas, išsiunčiant ligos epikrizę. Jei ligonis neturi gyvenamosios vietos arba nėra pasirinkęs pirminės asmens sveikatos priežiūros įstaigos, informuojamos atitinkamos institucijos pagal diagnozės nustatymo vietą.

6.2. Lietuvos AIDS centro laboratorijoje kiekvieną mėnesį užpildoma statistinė ataskaitos forma Nr. 65 – sveikata (mėnesinė, metinė) „Duomenys apie nustatytus lytiškai plintančių infekcijų sukėlėjus bei ŽIV“ ir statistinė ataskaitos forma „Ataskaita apie ištirtus dėl ŽIV asmenis pagal tiriamąsias grupes“, forma Nr. 67 – sveikata (mėnesinė, metinė) ir išsiunčiamos atitinkamai teritorinei visuomenės sveikatos priežiūros įstaigai iki kito mėnesio 5 dienos.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

6.3. Iš teritorinių visuomenės sveikatos priežiūros įstaigų gauti duomenys apie LPI, ŽIV nešiojimą ir ŽIV ligą bei nustatytus LPI sukėlėjus ir ŽIV kaupiami duomenų bazėje.

6.4. Kiekvieną mėnesį iki kito mėnesio 5 d. ir už metus iki sausio 15 d. teikiami duomenys Užkrečiamųjų ligų profilaktikos ir kontrolės centro Užkrečiamųjų ligų valstybės registrui apie šalyje užregistruotą bendrąjį susirgimų skaičių per metus pagal galutines diagnozes (statistinės ataskaitos Sveikata (mėnesinė-metinė), f. Nr. 4, duomenų patikslinimui.

6.5. Informacija apie LPI ar ŽIV nešiojimo protrūkius (5 ir daugiau atvejų, išplitusių lytiniu keliu iš vieno infekcijos šaltinio) arba kiekvieną atvejį, išplitusį per kraują ar jo produktus, švirkštus, kitus medicinos instrumentus, bei apie maceruotą dėl sifilio negyvagimį, gauta iš teritorinių visuomenės sveikatos priežiūros įstaigų, perduodama Sveikatos apsaugos ministerijai, Valstybinei visuomenės sveikatos priežiūros tarnybai prie Sveikatos apsaugos ministerijos, Užkrečiamųjų ligų profilaktikos ir kontrolės centrui.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

6.6. LPI, ŽIV nešiojimo ir ŽIV ligos epidemiologinės situacijos analizė ir prognozė (pusmečio ir metinė) teikiama Sveikatos apsaugos ministerijai, Valstybinei visuomenės sveikatos priežiūros tarnybai prie Sveikatos apsaugos ministerijos, Užkrečiamųjų ligų profilaktikos ir kontrolės centrui, teritorinėms visuomenės sveikatos priežiūros įstaigoms, apskričių administracijų viršininkams, Kalėjimų departamentui prie Teisingumo ministerijos, Sveikatos priežiūros tarnybai prie Vidaus reikalų ministerijos ir kitoms suinteresuotoms institucijoms.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

7. Pagal Užkrečiamųjų ligų valstybės registro nuostatų reikalavimus surinkti duomenys apie LPI, ŽIV nešiojimą ir ŽIV ligą kaupiami Užkrečiamųjų ligų valstybės registre Užkrečiamųjų ligų profilaktikos ir kontrolės centre.

**III. asmens ir visuomenės sveikatos priežiūros įstaigų funkcijos DĖL LPI, ŽIV nešiojimo ir ŽIV ligos epidemiologinĖS priežiūrOS**

8. Asmens sveikatos priežiūros įstaigos:

8.1. Organizuoja arba atlieka sergančiųjų ar įtariamų sergant LPI, ŽIV liga bei ŽIV nešiotojų klinikinius bei laboratorinius-diagnostinius tyrimus. Atlikus ŽIV antikūnų tyrimą ir gavus teigiamą rezultatą, 3.6 punkte išvardytų institucijų specialistai užpildo Siuntimo laboratoriniam ŽIV ištyrimui ir tyrimo rezultato formą Nr. 151-7/a ir organizuoja ėminio pristatymą į Lietuvos AIDS centro laboratoriją ŽIV laboratorinei diagnozei patvirtinti. Lietuvos AIDS centrui patvirtinus laboratorinę diagnozę, siekiant išvengti asmens identifikacijos ar techninių klaidų, pakartotinai siunčiami paciento kraujo ėminiai į Lietuvos AIDS centro laboratoriją.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

8.2. Gydytojas, diagnozavęs ar įtaręs LPI, ŽIV nešiojimą ar ŽIV ligą, gali siųsti ligonį gydytojo dermatovenerologo, o įtaręs ŽIV nešiojimą/ŽIV ligą – gydytojo infektologo konsultacijai patikslinti diagnozę.

8.3.Šiuo įsakymu nustatyta tvarka informuoja teritorines visuomenės sveikatos priežiūros įstaigas apie išaiškintus LPI, ŽIV nešiojimo ir ŽIV ligos atvejus bei protrūkius.

8.4. Aiškinasi kontaktinius asmenis. Gydytojas, užpildęs Kontakto kortelę, f. Nr. 047-9/a, imasi priemonių, kad asmuo, kontaktavęs su sergančiuoju LPI, ŽIV liga ar ŽIV nešiotoju, atvyktų į asmens sveikatos priežiūros įstaigą pasitikrinti sveikatos. Tirtinų kontaktinių asmenų skaičių nustato LPI, ŽIV nešiojimo ar ŽIV ligos atvejį įtaręs ar diagnozavęs gydytojas.

8.5. Apie išaiškintus kontaktinius asmenis, per 14 dienų neatvykusius į asmens sveikatos priežiūros įstaigą pasitikrinti sveikatos dėl LPI ir ŽIV nešiojimo, perduoda bendrąją informaciją (socialinė padėtis, priklausymas rizikos grupei, lytis, amžius ir pan.) teritorinei visuomenės sveikatos priežiūros įstaigai organizuoti bendrąsias poveikio priemones.

8.6. Pagal savo kompetenciją dalyvauja aiškinantis LPI, ŽIV ligos bei ŽIV nešiotojų židinių priežastis.

8.7. Sveikatos apsaugos ministerijos nustatyta tvarka registruoja, stebi medicinos darbuotojų sužeidimo užterštais aštriais daiktais, kitų mikrotraumų ar atsitikimų, galinčių sukelti personalo, teikiančio paslaugas pacientui, infekciją ar sveikatos sutrikimą, atvejus. Prireikus organizuoja profilaktikos priemones.

8.8. Esant reikalui, organizuoja rizikos grupių asmenų (narkomanų, prostitučių, homoseksualių asmenų ir t. t.) kraujo ėmimą ir jo siuntimą ŽIV tyrimui į laboratoriją, turinčią licenciją šiai veiklai.

8.9. Pagal savo kompetenciją vykdo užkrečiamųjų ligų profilaktikos programas.

8.10. Atsako už statistikos duomenų apie LPI, ŽIV ligonius bei ŽIV nešiotojus tikslumą ir jų pateikimą reikiamoms institucijoms nustatytu laiku.

8.11. Pagal kompetenciją teikia metodinę pagalbą kitų specialybių gydytojams, organizuoja visuomenės sveikos gyvensenos mokymą, rengia konferencijas, seminarus, pasitarimus, susijusius su LPI, ŽIV nešiojimo ir ŽIV ligos profilaktika, juose dalyvauja. Pagal kompetenciją dalyvauja asmens ir visuomenės sveikatos specialistų rengimo bei kvalifikacijos kėlimo priemonėse.

9. Visuomenės sveikatos priežiūros įstaigos:

9.1. Planuoja, organizuoja ir vykdo LPI, ŽIV nešiojimo ir ŽIV ligos epidemiologinę priežiūrą, kontrolę ir pagal kompetenciją taiko prevencijos priemones teritorijos administraciniame vienete esančiose Kalėjimų departamentui prie Teisingumo ministerijos pavaldžiose įstaigose, Vidaus reikalų ministerijos valdymo srities įstaigose, o Lietuvos kariuomenės karo medicinos tarnyba planuoja, organizuoja ir vykdo LPI, ŽIV nešiojimo ir ŽIV ligos epidemiologinę priežiūrą, kontrolę ir prevencijos priemones savo kontroliuojamose įstaigose.

*Punkto pakeitimai:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

9.2. Renka duomenis iš administracinėje teritorijoje esančių asmens sveikatos priežiūros įstaigų apie patvirtintus LPI, ŽIV nešiojimo, ŽIV ligos atvejus, šių ligų protrūkius bei nustatytus sukėlėjus.

9.3. Šiuo įsakymu nustatyta tvarka teikia duomenis Užkrečiamųjų ligų profilaktikos ir kontrolės centrui ir Lietuvos AIDS centrui.

9.4. Įstaigos, turinčios licenciją tokiai veiklai, vykdo laboratorinius-diagnostinius tyrimus sergantiems LPI, ŽIV liga bei ŽIV nešiotojams.

9.5. Dalyvauja LPI ir ŽIV nešiojimo protrūkių ar atvejų, išplitusių per kraują ar jo produktus, švirkštus ar kitus medicinos instrumentus, epidemiologiniame priežasčių tyrime.

9.6. Gavusios informaciją iš asmens sveikatos priežiūros įstaigų apie išaiškintus kontaktinius asmenis, neatvykusius į asmens sveikatos priežiūros įstaigą pasitikrinti sveikatos, kartu su vyriausiuoju apskrities epidemiologu imasi bendrųjų poveikio priemonių (organizuoja akcijas, tos grupės asmenų mokymą, rengia konsultacijas ir pan.).

9.7. Teikia epidemiologinės analizės išvadas bei siūlymus priimti sprendimus dėl LPI, ŽIV nešiojimo ir ŽIV ligos problemų savivaldybėms, apskrities viršininko administracijai, Valstybinei visuomenės sveikatos priežiūros tarnybai prie Sveikatos apsaugos ministerijos.

9.8. Pagal kompetenciją vykdo užkrečiamųjų ligų profilaktikos programas savo administraciniame teritorijos vienete.

9.9. Koordinuoja LPI, ŽIV nešiojimo ir ŽIV ligos prevencijos priemonių vykdymą administracinėje teritorijoje.

9.10. Pagal kompetenciją teikia metodinę pagalbą asmens sveikatos priežiūros, narkologinių įstaigų specialistams, dirbantiems narkomanijos, LPI, ŽIV nešiojimo ir ŽIV ligos prevencijos darbą.

9.11. Organizuoja visuomenės (ypač jaunimo) sveikos gyvensenos mokymą.

9.12. LPI, ŽIV nešiojimo ir ŽIV ligos profilaktikos klausimais organizuoja konferencijas, seminarus, pasitarimus ir juose dalyvauja. Pagal kompetenciją dalyvauja visuomenės sveikatos specialistų rengimo bei kvalifikacijos kėlimo priemonėse.

9.13. Vertina LPI, ŽIV nešiojimo ir ŽIV ligos atvejų apskaitos tikslumą asmens sveikatos priežiūros įstaigose.

9.14. Lietuvos Respublikos vyriausiojo epidemiologo ir apskričių vyriausiųjų epidemiologų kompetencija, vykdant LPI, ŽIV nešiojimo ir ŽIV ligos epidemiologinę priežiūrą, nustatyta Lietuvos Respublikos žmonių užkrečiamųjų ligų profilaktikos ir kontrolės įstatyme.

10. Lietuvos AIDS centras:

10.1. Vykdo LPI, ŽIV nešiojimo ir ŽIV ligos epidemiologinę priežiūrą šalyje, pastoviai vertina epidemiologinę situaciją, teikia prognozę, išvadas, siūlymus.

10.2. Kaupia ir sistemina epidemiologinei priežiūrai reikalingą informaciją apie LPI, ŽIV nešiojimą, ŽIV ligą bei išskirtus LPI sukėlėjus ir ŽIV.

10.3. Metodiškai vadovauja asmens ir teritorinėms visuomenės sveikatos priežiūros įstaigoms LPI, ŽIV nešiojimo ir ŽIV ligos epidemiologinės priežiūros klausimais.

10.4. Organizuoja ir vykdo klinikinius bei laboratorinius-diagnostinius tyrimus sergantiesiems LPI, ŽIV liga ir ŽIV nešiotojams.

10.5. Atlieka patvirtinamuosius ŽIV laboratorinius tyrimus.

10.6. Organizuoja ir vykdo rizikos grupių asmenų ištyrimą dėl biologinių ŽIV infekcijos paplitimo žymeklių.

10.7. Metodiškai vadovauja sveikatos priežiūros įstaigoms, atliekančioms virusologinius ir serologinius LPI, ŽIV nešiojimo ir ŽIV ligos laboratorinius tyrimus, reikalingus šių ligų diagnostikai ir epidemiologinei priežiūrai.

10.8. Vykdo LPI ir ŽIV nešiojimo protrūkių kolektyvuose, taip pat protrūkių, išplitusių per kraujo produktus ar tarp asmens sveikatos priežiūros įstaigose besigydančių asmenų, epidemiologinį tyrimą arba teikia siūlymus Valstybinei visuomenės sveikatos priežiūros tarnybai prie Sveikatos apsaugos ministerijos pavesti šį darbą įstaigoms, vykdančioms epidemiologinę priežiūrą kuruojamose teritorijose.

10.9. Šiuo įsakymu nustatyta tvarka teikia duomenis Užkrečiamųjų ligų valstybės registrui.

10.10. Kilus LPI, ŽIV nešiojimo/ ŽIV ligos epidemijų pavojui, teikia siūlymus Sveikatos apsaugos ministerijai, Valstybinei visuomenės sveikatos priežiūros tarnybai prie Sveikatos apsaugos ministerijos, kitoms suinteresuotoms institucijoms dėl papildomų epidemiologinės priežiūros priemonių įgyvendinimo.

10.11. Pagal kompetenciją dalyvauja užkrečiamųjų ligų profilaktikos programų vykdyme.

10.12. Stebi ir analizuoja valstybės, apskričių, savivaldybių įgyvendinamų profilaktikos programų, susijusių su LPI, ŽIV nešiojimu ir ŽIV liga, rezultatus ir teikia apibendrintus duomenis Valstybinei visuomenės sveikatos priežiūros tarnybai prie Sveikatos apsaugos ministerijos.

10.13. Moko visuomenę bei rizikos grupes sveikos gyvensenos ir įtraukia gyventojus į LPI, ŽIV nešiojimo/ ŽIV ligos problemų sprendimo veiklą.

10.14. Rengia reikiamus teisės aktus ir programas LPI, ŽIV nešiojimo bei ŽIV ligos epidemiologinės priežiūros klausimais.

10.15. Pagal kompetenciją organizuoja tarpžinybinį bendradarbiavimą, palaiko ryšius su PSO ir ES įgaliotomis institucijomis ir kitomis tarptautinėmis organizacijomis.

11. Užkrečiamųjų ligų profilaktikos ir kontrolės centras:

11.1. Pagal Užkrečiamųjų ligų valstybės registro nuostatų reikalavimus renka duomenis apie LPI, ŽIV nešiojimą ir ŽIV ligą, kaupia juos Užkrečiamųjų ligų valstybės registre.

11.2. Pagal kompetenciją teikia informaciją apie sergamumą LPI ir ŽIV liga bei ŽIV nešiotojų skaičių PSO ir ES įgaliotoms institucijoms, kitomis tarptautinėmis organizacijomis, kaimyninėms šalims bei suinteresuotoms institucijoms Lietuvoje.

11.3. Pagal kompetenciją dalyvauja užkrečiamųjų ligų profilaktikos programų vykdyme.

11.4. Dalyvauja rengiant reikiamus teisės aktus ir programas LPI, ŽIV nešiojimo bei ŽIV ligos epidemiologinės priežiūros klausimais.

\_\_\_\_\_\_\_\_\_\_\_\_\_\_

Forma patvirtinta

Lietuvos Respublikos

sveikatos apsaugos ministro

2003 m. vasario 25 d. įsakymu Nr. V-117

(įstaigos pavadinimas)

(įstaigos kodas, adresas, telefonas, kiti duomenys)

**LYTIŠKAI PLINTANČIOS INFEKCIJOS, ŽIV nešiojimo IR ŽIV LIGOS EPIDEMIOLOGINIO TYRIMO PROTOKOLAS (f. Nr. 151-9/a)**

\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_

(užpildymo data)

1. *Diagnozė pagal TLK-10*:

|  |  |
| --- | --- |
| |  | | --- | | **1, 2** **–** amžius**, 3 –** lytis [V, M], **4–6** **–** gyvenamoji vieta (administracinės teritorijos kodas (pridedama), **7–10** – pirmosios dvi ligonio vardo ir pirmosios dvi pavardės raidės | |

1 2 34 56 78 910

2. *Ligonio kodas:*     .    

**DUOMENYS APIE LIGONĮ**

|  |
| --- |
| 3. *Socialiai apdraustas*:  taip  ne  4. *Socialinė grupė*:  moksleivis  studentas  darbininkas  tarnautojas  bedarbis  benamis  kita  5. *Išsilavinimas:*  pradinis  pagrindinis  vidurinis  aukštasis  6. *Rizikos grupė*:  nėra  keliautojas  narkotikų vartotojas  komercinio sekso darbuotojas   kalinys  jūreivis  kita \_\_\_\_\_\_\_\_\_\_\_\_\_\_\_\_\_\_\_  7. *Pastoviai gyvena:* Lietuvos  mieste,  kaime;  šalis, iš kurios atvyko *(ne Lietuvos gyventojams)* \_\_\_\_\_\_\_\_\_\_\_\_\_\_\_\_\_\_\_\_  8. *Kreipimosi į gydymo įstaigą data*    9. *Diagnozės nustatymo data*     10. *Galima užsikrėtimo vieta Lietuvoje* *(pažymėti administracinės teritorijos kodą (pridedama):* .,  *užsikrėtimo šalis (jei ne Lietuvoje):* |

**DIAGNOZĖS NUSTATYMAS**

|  |
| --- |
| 11. *Diagnozė nustatyta, remiantis:*  klinika  klinika ir laboratoriniais tyrimais  laboratoriniais tyrimais  12. *Diagnozė nustatyta:*   ligonis kreipėsi pats  tiriant profilaktiškai  tiriant kaip donorą  stacionare  laisvės atėmimo vietoje   tiriant rizikos grupę  tiriant kontaktinius asmenis  stebint nėščiąsias  tiriant mirusįjį  kita  13. P*atvirtinta laboratoriniais tyrimais*:  bakteriologiniu  serologiniu  antigeno nustatymo   virusologiniu  nukleino rūgščių nustatymo  mikroskopija  kitu (įrašyti) \_\_\_\_\_\_\_  Metodas  Tyrimo rezultatai |

**EPIDEMIOLOGINIAI DUOMENYS**

|  |
| --- |
| 14. *Užsikrėtimas*:  įgimtas  įgytas  buitinis  15. *Galimas užsikrėtimo būdas:*  heteroseksualinis kontaktas  medicininė injekcija, manipuliacija  motina – vaikui   homoseksualinis kontaktas  intraveninių narkotikų vartojimas  kraujo perpylimas   kita\_\_\_\_\_\_\_\_\_\_\_\_\_\_\_\_\_\_  nežinoma  16. *Tariamas užsikrėtimo šaltinis*:  sutuoktinis (-ė), sugyventinis (-ė)  tėvai  nežinoma   pažįstamas  atsitiktinis asmuo  prostitutė  kita\_\_\_\_\_\_\_\_\_  17. *Bent kartą per paskutiniuosius 6 mėn. turėjo lytinių santykių su komercinio sekso darbuotoju*:  taip  ne  18. *Partnerių skaičius per paskutiniuosius 12 mėn.:*  1  2 – 3  > 4  neturėjo  19. *Naudojasi prezervatyvais*:  visada  retai  nesinaudoja  20.  Kontaktinių asmenų nustatymas pradėtas. Nurodyta \_\_\_\_\_\_ kontaktinių asmenų |

**administracinės teritorijos KODAS**

|  |  |  |  |  |
| --- | --- | --- | --- | --- |
| **01.0 Vilniaus apskritis**  01.1. Vilniaus m.  01.2. Šalčininkų r.  01.3. Širvintų r.  01.4. Švenčionių r.  01.5. Trakų r.  01.6. Ukmergės r.  01.7. Vilniaus r. | **02.0. Kauno apskritis**  02.1. Kauno m.  02.2. Birštonas  02.3. Jonavos r.  02.4. Kaišiadorių r.  02.5. Kauno r.  02.6. Kėdainių r.  02.7. Prienų r.  02.8. Raseinių r. | **03.0. Klaipėdos apskritis**  03.1. Klaipėdos m.  03.2. Palanga  03.3. Neringa  03.4. Klaipėdos r.  03.5. Kretingos r.  03.6. Skuodo r.  03.7. Šilutės r. | **04.0. Šiaulių apskritis**  04.1. Šiaulių m.  04.2. Akmenės r.  04.3. Joniškio r.  04.4. Kelmės r.  04.5. Pakruojo r.  04.6. Radviliškio r.  04.7. Šiaulių r. | **05.0. Panevėžio apskritis**  05.1. Panevėžio m.  05.2. Biržų r.  05.3. Kupiškio r.  05.4. Panevėžio r.  05.5. Pasvalio r.  05.6. Rokiškio r. |
| **06.0. Alytaus apskritis**  06.1. Druskininkai  06.2. Alytaus r.  06.3. Lazdijų r.  06.4. Varėnos r. | **07.0. Marijampolės apskritis**  07.1. Marijampolės r.  07.2. Šakių r.  07.3. Vilkaviškio r. | **08.0. Tauragės apskritis**  08.1. Jurbarko r.  08.2. Šilalės r.  08.3. Tauragės r. | **09.0. Telšių apskritis**  09.1. Mažeikių r.  09.2. Plungės r.  09.3. Telšių r. | **10.0. Utenos apskritis**  10.1. Anykščių r.  10.2. Ignalinos r.  10.3. Molėtų r.  10.4. Utenos r.  10.5. Zarasų r.  10.6. Visagino m. |
| **11.0. Vidaus reikalų ministerijos padaliniai** | **12.0. Krašto apsaugos ministerijos įstaigos** | **13.0. Teisingumo ministerijos įstaigos** | **14.0. Užsienietis** |  |

Gydytojas A. V.

(parašas) (vardas ir pavardė)

(duomenis pateikusio asmens telefonas, faksas, el. paštas)

Protokolo gavimas visuomenės sveikatos priežiūros įstaigoje registravimo Nr. \_\_\_

(data)

Protokolą užregistravęs asmuo

(parašas) (vardas ir pavardė)

PASTABA.

Gydytojas, nustatęs asmenį, sergantį LPI, įrašyta į lytiškai plintančių infekcijų, apie kurias duomenys teikiami visuomenės sveikatos priežiūros įstaigoms, sąrašą, ŽIV nešiotoją ar sergantįjį ŽIV liga, LR SAM 2003 02 25 įsakymu Nr. V-117 nustatyta tvarka per 7 dienas pateikia informaciją teritorinei visuomenės sveikatos priežiūros įstaigai.

**\_\_\_\_\_\_\_\_\_\_\_\_\_\_**

Forma patvirtinta

Lietuvos Respublikos

sveikatos apsaugos ministro

2003 m. vasario 25 d. įsakymu Nr. V-117

(įstaigos pavadinimas)

(įstaigos kodas, adresas, telefonas, kiti duomenys)

**DUOMENYS APIE NUSTATYTUS LYTIŠKAI PLINTANČIŲ INFEKCIJŲ SUKĖLĖJUS BEI ŽIV (Nr. 65 sveikata)**

\_\_\_\_\_\_\_\_\_\_\_\_Nr.\_\_\_\_\_\_\_\_\_\_\_\_\_\_\_\_\_

(užpildymo data)

|  |  |  |  |  |  |
| --- | --- | --- | --- | --- | --- |
| **Lytiškai plintanti infekcija** | **Tiriamojo lytis** | **Laboratoriškai įtariami** | | **Laboratoriškai patvirtinti** | |
| **Tirta** | **Teigiami\*** | **Tirta** | **Teigiami\*\*** |
| ŽIV1 | Vyr. |  |  |  |  |
| Mot. |  |  |  |  |
| Nežinoma |  |  |  |  |
| Sifilis2 | Vyr. |  |  |  |  |
| Mot. |  |  |  |  |
| Nežinoma |  |  |  |  |
| Gonokokinė infekcija3 | Vyr. |  |  |  |  |
| Mot. |  |  |  |  |
| Nežinoma |  |  |  |  |
| Chlamidijų sukelta ir lytiškai santykiaujant plintanti liga4 | Vyr. |  |  |  |  |
| Mot. |  |  |  |  |
| Nežinoma |  |  |  |  |

1\* – gavus teigiamą rezultatą vienu diagnostiniu rinkiniu

1\*\* – patvirtinus pirminį teigiamą rezultatą imunoblotingo ar kombinuotuoju metodu

2\* – gavus teigiamą netreponeminio testo rezultatą

2\*\* – aptikus *T. pallidum* tiesiogine mikroskopija ar gavus teigiamą to paties asmens

netreponeminio ir treponeminio testo rezultatą

3\* – aptikus gramneigiamų diplokokų 3\*\* – bakteriologiniu arba molekuliniu metodu aptikus *N. gonorrhoae*

4\* – gavus teigiamą vieno imunofermentinio ar

4\*\* – aptikus *Ch. trachomatis* molekuliniu metodu, gavus teigiamą imunofluorescencinio testo rezultatą antigeno neutralizacijos reakcijos rezultatą ar *Ch. trachomatis* aptikus keletu imunofermentinių ar imunofluorescencinių tyrimų

Laboratorijos vedėjas

(parašas) (vardas ir pavardė)

(duomenis pateikusio asmens vardas ir pavardė, telefonas, faksas, el. paštas)

PASTABA.

Asmens ir visuomenės sveikatos priežiūros įstaigų, Lietuvos AIDS centro bei privačios mikrobiologijos laboratorijos, nustačiusios lytiškai plintančių infekcijų, apie kurias duomenys teikiami visuomenės sveikatos priežiūros įstaigoms, sukėlėjus bei ŽIV, LR SAM 2003 02 25 įsakymu Nr. V-117 patvirtinta tvarka teikia informaciją teritorinei visuomenės sveikatos priežiūros įstaigai 1 kartą per mėnesį iki kito mėnesio 5 dienos. Teritorinės visuomenės sveikatos priežiūros įstaigos duomenis už teritorijoje nustatytus LPI sukėlėjus bei ŽIV pateikia Lietuvos AIDS centrui 1 kartą per mėnesį iki kito mėnesio 10 dienos.

**\_\_\_\_\_\_\_\_\_\_\_\_\_\_**

Forma Nr. 151-7/a patvirtinta

Lietuvos Respublikos sveikatos apsaugos ministro

2008 m. birželio 17 d. įsakymu Nr. V-599

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos informaciniai duomenys)

**SIUNTIMAS LABORATORINIAM**

**ŽIV TYRIMUI IR TYRIMO REZULTATAS**

|  |  |  |  |  |  |
| --- | --- | --- | --- | --- | --- |
| 1. Tyrimo paskyrimo data ............... | 4. Gimimo data □□□□[][][][] – □□[][] – □□[][] | | | | |
| 2. Ligonio vardas, pavardė .............. |  | | | | |
| .......................................................... | 5. Lytis (pažymėti **X):** □[]vyras □[] moteris | | | | |
| 3. Gyvenamoji vieta ........................ |  | | | | |
|  | 6. Tiriamosios grupės kodas (žr. PASTABOS) | | | | |
|  | ............................ | | | | |
|  |  | | | | |
| 7. Tyrimą paskyręs sveikatos priežiūros specialistas A.V. | | | \_\_\_\_\_\_\_\_ | | \_\_\_\_\_\_\_\_\_\_\_\_ |
|  | | | (Parašas) | | (Vardas ir pavardė, telefonas) |
|  | | | | | |
| 8. Ėminio paėmimo data ir laikas ......................................................................................... | | | | | |
|  | | | | | |
| 9. Ėminį paėmęs sveikatos priežiūros specialistas A.V. | | | \_\_\_\_\_\_\_\_ | | \_\_\_\_\_\_\_\_\_\_\_\_ |
|  | | | (Parašas) | | (Vardas ir pavardė) |
| ***.............................................................................................................................................................................. kito puslapio pradžia*** | | | | | |
|  | | | | | |
| 10. Tyrimo atlikimo data ..................................................... | | | | | |
|  | | | | | |
| 11. Tyrimo rezultatas .............................................................................................................. | | | | | |
| ................................................................................................................................................. | | | | | |
|  | | | | | |
| 12. Tyrėjas A.V. | | \_\_\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_ | |
|  | | (Parašas) | | (Vardas ir pavardė, telefonas) | |
|  |  | | | | |
|  |  | | | | |
|  |  | | | | |

**PASTABOS:**

Formos Nr. 151-7/a pirmas puslapis pildomas, kai sveikatos priežiūros specialistas skiria ŽIV tyrimą pacientui. Formą pildo sveikatos priežiūros specialistas ir siunčia ligonį atlikti tyrimą (tirtis). Formos Nr. 151-7/a antrą puslapį pildo ŽIV tyrimą atlikęs asmuo ir siunčia ŽIV tyrimą paskyrusiam sveikatos priežiūros specialistui.

Tiriamosios grupės kodai

|  |  |  |  |
| --- | --- | --- | --- |
| Tiriamosios grupės kodas | Tiriamosios grupės pavadinimas | Tiriamosios grupės kodas | Tiriamosios grupės pavadinimas |
| 01 | Tiriami pagal klinikinius požymius | 10 | Asmenys, vartojantys narkotikus |
| 02 | Sergantys lytiškai plintančiomis infekcijomis | 11 | Seksualines paslaugas teikiantys asmenys |
| 03 | Asmenys, turintys daugiau negu vieną lytinį partnerį | 12 | Vyrai, turintys lytinių santykių su vyrais |
| 04 | Sergantys tuberkulioze | 13 | Migrantai, pabėgėliai |
| 05 | Kraujo donorai | 14 | Užsieniečiai |
| 06 | Nėščiosios | 15 | Asmenys, turėję lytinių kontaktų su ŽIV užsikrėtusiuoju |
| 07 | Savo noru besitikrinantys | 16 | Kreipėsi dėl pažymos |
| 08 | Patekę į kardomojo kalinimo ar laisvės atėmimo vietas | 17 | Kiti |
| 09 | Profesinis kontaktas |  |  |

\_\_\_\_\_\_\_\_\_\_\_\_\_\_\_\_\_

*Papildyta forma:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

Forma Nr. 151-8/a patvirtinta

Lietuvos Respublikos sveikatos apsaugos ministro

2008 m. birželio 17 d.

įsakymu Nr. V-599

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos informaciniai duomenys)

Laboratorijai ..................................................

**ĖMINIŲ DĖL ŽIV REGISTRACIJOS LAPAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Vardas ir pavardė arba šifras | Lytis | Gimimo data | Gyvenamoji vieta | Tiriamosios grupės kodas | Kraujo paėmimo data | Ištyrimo data | Pastabos |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Ėminius paėmęs ir registracijos lapą užpildęs sveikatos priežiūros specialistas A. V. \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

**PASTABOS:**

Sveikatos priežiūros specialistas, paėmęs ėminius, užpildo formą Nr. 151-8/a „Ėminių dėl ŽIV registracijos lapas“ ir siunčia į tiriančiąją laboratoriją. Forma Nr. 151-8/a „Ėminių dėl ŽIV registracijos lapas“ lieka tiriančiojoje laboratorijoje. Forma Nr. 151-8/a saugoma 5 metus.

Tiriamosios grupės kodai

|  |  |  |  |
| --- | --- | --- | --- |
| Tiriamosios grupės kodas | Tiriamosios grupės pavadinimas | Tiriamosios grupės kodas | Tiriamosios grupės pavadinimas |
| 01 | Tiriami pagal klinikinius požymius | 10 | Asmenys, vartojantys narkotikus |
| 02 | Sergantys lytiškai plintančiomis infekcijomis | 11 | Seksualines paslaugas teikiantys asmenys |
| 03 | Asmenys, turintys daugiau negu vieną lytinį partnerį | 12 | Vyrai, turintys lytinių santykių su vyrais |
| 04 | Sergantys tuberkulioze | 13 | Migrantai, pabėgėliai |
| 05 | Kraujo donorai | 14 | Užsieniečiai |
| 06 | Nėščiosios | 15 | Asmenys, turėję lytinių kontaktų su ŽIV užsikrėtusiuoju |
| 07 | Savo noru besitikrinantys | 16 | Kreipėsi dėl pažymos |
| 08 | Patekę į kardomojo kalinimo ar laisvės atėmimo vietas | 17 | Kiti |
| 09 | Profesinis kontaktas |  |  |

\_\_\_\_\_\_\_\_\_\_\_\_\_\_\_\_\_

*Papildyta forma:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

Forma Nr. 67 – sveikata, mėnesinė, metinė patvirtinta Lietuvos Respublikos sveikatos apsaugos ministro 2008 m. birželio 17 d. įsakymu Nr. V-599

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos informaciniai duomenys)

Lietuvos AIDS centrui

**ATASKAITA**

**APIE IŠTIRTUS DĖL ŽIV ASMENIS PAGAL TIRIAMĄSIAS GRUPES**

200       m. \_\_\_\_\_\_\_\_\_\_\_\_\_ Nr. \_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Kodas | Tiriamosios grupės pavadinimas | Laboratoriškai įtariami | | | |
| Tirta | Įtariami teigiami\* | Pakartotinai įtariami teigiami \*\* | Nusiųsti patvirtinti |
| 01 | Tiriami pagal klinikinius požymius |  |  |  |  |
| 02 | Sergantys lytiškai plintančiomis infekcijomis |  |  |  |  |
| 03 | Asmenys, turintys daugiau negu vieną lytinį partnerį |  |  |  |  |
| 04 | Sergantys tuberkulioze |  |  |  |  |
| 05 | Kraujo donorai |  |  |  |  |
| 06 | Nėščiosios |  |  |  |  |
| 07 | Savo noru besitikrinantys |  |  |  |  |
| 08 | Patekę į kardomojo kalinimo ar laisvės atėmimo vietas |  |  |  |  |
| 09 | Profesinis kontaktas |  |  |  |  |
| 10 | Asmenys, vartojantys narkotikus |  |  |  |  |
| 11 | Seksualines paslaugas teikiantys asmenys |  |  |  |  |
| 12 | Vyrai, turintys lytinių santykių su vyrais |  |  |  |  |
| 13 | Migrantai, pabėgėliai |  |  |  |  |
| 14 | Užsieniečiai |  |  |  |  |
| 15 | Asmenys, turėję lytinių kontaktų su ŽIV užsikrėtusiuoju |  |  |  |  |
| 16 | Kreipėsi dėl pažymos |  |  |  |  |
| 17 | Kiti |  |  |  |  |
|  | Iš viso |  |  |  |  |

\* gavus reaktyvų rezultatą su vienu diagnostiniu rinkiniu,

\*\* pakartotinai gavus reaktyvų rezultatą,

Laboratorijos vedėjas A.V. \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

PASTABOS: Asmens ir visuomenės sveikatos priežiūros įstaigų, Lietuvos AIDS centro ir privačios mikrobiologijos laboratorijos, nustačiusios lytiškai plintančių infekcijų, apie kurias duomenys teikiami visuomenės sveikatos priežiūros įstaigoms, sukėlėjus bei ŽIV, Lietuvos Respublikos sveikatos apsaugos ministro 2003 02 25 įsakymu Nr. V-117 patvirtinta tvarka teikia informaciją teritorinei visuomenės sveikatos priežiūros įstaigai 1 kartą per mėnesį iki kito mėnesio 5 dienos. Teritorinės visuomenės sveikatos priežiūros įstaigos duomenis už teritorijoje nustatytus LPI sukėlėjus bei ŽIV pateikia Lietuvos AIDS centrui 1 kartą per mėnesį iki kito mėnesio 10 dienos.

Ataskaitos rengėjas A.V. \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė, telefonas)

\_\_\_\_\_\_\_\_\_\_\_\_\_\_\_\_\_

*Papildyta forma:*

*Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599*

**Pakeitimai:**

1.

Lietuvos Respublikos sveikatos apsaugos ministerija, Įsakymas

Nr. ,
2008-06-17,
Žin., 2008, Nr.
74-2890 (2008-06-30), i. k. 1082250ISAK000V-599

Dėl Lietuvos Respublikos sveikatos apsaugos ministro 2003 m. vasario 25 d. įsakymo Nr. V-117 "Dėl lytiškai plintančių infekcijų, ŽIV nešiojimo ir ŽIV ligos epidemiologinės priežiūros tvarkos asmens ir visuomenės sveikatos priežiūros įstaigose" pakeitimo